S-1079/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. desember 2014, á hendur F-kk-þgf M-kk-þgf B-kk-þgf, kt. 000000-0000, Tröllateig 32, Mosfellsbæ, fyrir eftirtalin fíkniefnalagabrot, með því að hafa á árinu 2014:

1. Miðvikudaginn 24. september, á Frakkastíg í Reykjavík, við Lindargötu, haft í vörslum sínum 48,62 g af marijúana, sem lögreglumenn fundu við leit í bifreiðinni NK-315 og ákærði framvísaði til lögreglu

2. Miðvikudaginn 15. október, í bílskúr til móts við Hlíðarhjalla 50 í Kópavogi, haft í vörslum sínum 318,82 g af marijúana, sem lögreglumenn fundu við leit.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 367,44 g af marijúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 7.000 krónum, sem hald var lagt á sbr. 1. ákærulið, samkvæmt 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1990. Samkvæmt sakavottorði var hann í mars 2008 dæmdur til 30 daga fangelsisrefsingar, skilorðsbundið í þrjú ár, fyrir líkamsárás. Hann gekkst undir viðurlagaákvörðun í janúar 2009 vegna brota gegn umferðarlögum og lögum um ávana- og fíkniefni. Hann var í september 2011 dæmdur dæmdur til sektargreiðslu vegna brots gegn lögum um ávana- og fíkniefni. Hann gekkst undir lögreglustjórasátt í nóvember 2012 vegna sams konar brots. Þá var ákærði 2. desember 2013 dæmdur til 8 mánaða fangelsisrefsingar, skilorðsbundið í tvö ár, fyrir tilraun til fjárkúgunar og fíkniefnalagabrot. Hefur ákærði rofið skilorð síðastgreinds refsidóms og verður hann tekinn upp og ákærða gerð refsing í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í 9 mánuði.

Upptæk eru dæmd 367,44 g af marijúana og 7.000 krónur, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 86.800 krónur að meðtöldum virðisaukaskatti.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, F-kk-nf M-kk-nf B-kk-nf, sæti fangelsi í 9 mánuði.

Upptæk eru dæmd 367,44 g af marijúana og 7.000 krónur.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 86.800 krónur.

R-kvk-nf H-kvk-nf